EIROPAS KOMISIJA 


tAskThePresident un £SpaceChat - noteikumi 


Dalības noteikumi 
1. Piedalīties var tikai fiziskas personas, kas darbojas privātpersonas statusā. Žurnālistu un 
plašsaziņas līdzekļu pārstāvju ieraksti vērā netiks ņemti. 


2. Dalībniekiem, kas jaunāki par 18 gadiem, ir vajadzīga vecāku atļauja. 


Ieraksta noteikumi 


p 


Dalībniekiem jāiesniedz videoklips, kas nav ilgāks par 30 sekundēm. 

4. Dalībniekiem ar ierakstiem jādalās vietnē “Instagram” (kā stāstiem, plūsmas ziņām vai tiešajiem 
ziņojumiem), izmantojot "Facebook Messenger”, “Twitter” vai sūtot tos e-pastā uz adresi 
COMM-SOCIAL-MEDIA-TEAMGec.europa.eu. 

5. Šajās platformās dalībniekiem jāatzīmē Eiropas Komisija. 

6. Katrs dalībnieks drīkst iesniegt neierobežotu skaitu videoklipu. 

7. Dalībniekiem, kas jaunāki par 18 gadiem, katram videoklipa iesniegumam jāpievieno vecāku 
parakstīta atļauja. 

8. Lai atlasītie dalībnieki varētu piedalīties, viņiem ir jāpiekrīt paziņojumam par privātumu un 

jāaizpilda piekrišanas veidlapa. 


Nosacījumi 


9. Eiropas Komisija neuzņemas atbildību par videoklipiem, kas pazaudēti, bojāti vai iesniegti 
nepareizi, lai arī kādā veidā tas būtu noticis. 

10. Eiropas Komisija nekādā gadījumā neuzņemsies atbildību par zaudējumiem, kaitējumu, bojājumu 
vai personisku aizskārumu, kas dalībniekiem, trešām personām vai īpašumam radies vai nodarīts 
saistībā ar attiecīgā videoklipa ierakstīšanu un iesniegšanu. 

11. No Komisijas nevar prasīt uzņemties atbildību par izdevumiem, kas dalībniekiem radušies, 
piedaloties šajā pasākumā. 


Laika grafiks 


12. Vietnēs “Facebook”, “Instagram” un “Twitter” tiks norādīts konkrēts termiņš, kurā jāiesniedz 
videoklipi ar jautājumiem, un drīz pēc iesniegšanas termiņa beigām ar atlasītajiem dalībniekiem 
sazināsies. 


Atlases kritēriji 


13. Atlases kritēriji būs šādi: noteikumu ievērošana, videoklipa kvalitāte un jautājuma piemērotība. 

14. Atlases komitejas sastāvā būs Eiropas Komisijas darbinieki, kas Eiropas Komisijas vārdā atlasīs 
piecus labākos ierakstus, pamatojoties uz dalības un ieraksta atbilstības kritērijiem. Mēs ar šiem 
5 dalībniekiem sazināsimies un lūgsim viņus piekrist paziņojumam par persondatu aizsardzību un 
šiem noteikumiem. 


Maksa 


15. 

Ne Eiropas Komisija, ne kāda cita organizācija, kas darbojas tās uzdevumā, nevienā posmā 
nekādu samaksu par dalību šajā pasākumā neprasīs. 

Visi dalībnieki paši uzņemas atbildību par visiem izdevumiem un izmaksām, kas rodas dalības 
rezultātā saistībā ar videoklipu ierakstīšanu un iesniegšanu (arī izmaksas, kas var būt saistītas ar 
piekļuvi internetam). 


Piekrišana noteikumiem 

Līdz ar ieraksta iesniegšanu tiek automātiski dota piekrišana "Instagram”, "Facebook” un 
“Twitter” lietošanas noteikumiem. 

Iesniedzot ierakstu, dalībnieki piekrīt, ka Eiropas Komisija var ar viņiem sazināties vietnēs 
“Instagram”, “Facebook”, “Twitter” vai pa e-pastu. 

Eiropas Komisija patur tiesības jebkurā laikā bez iepriekšēja brīdinājuma grozīt šos noteikumus un 
apņemas tos atjaunināt īpašā tīmekļa lapā. Dalībnieku pienākums ir regulāri iepazīties ar šiem 
noteikumiem iepriekšminētajā tīmekļa adresē, lai uzzinātu par izmaiņām. 


izslēgšana no pasākuma 

lerakstus, kas neatbilst augstāk izklāstītajiem noteikumiem, bez iepriekšēja brīdinājuma var atzīt 
par nederīgiem. 

Dalībnieki, kuri nepiekritīs šiem noteikumiem vai savu persondatu apstrādei vai kuri savu 
piekrišanu šiem noteikumiem atsauks, tiks automātiski izslēgti. 


Autortiesības 


22. 


23. 


24. 


25. 

Dalībnieki apliecina un garantē, ka ir satura/darba, kas iekļauts viņu iesniegtajā ierakstā (ja tāds 
ir) vienīgie autori un tiesību īpašnieki un ka nav pārkāpuši un nepārkāps nevienas trešās personas 
autortiesības, tiesības uz privātumu, tiesības uz attēliem un jebkādas citas tiesības. 

Ja tiks konstatēts plaģiāts, tostarp cita autora formulējumu un domu neatļauta reproducēšana un 
uzdošana par savu, dalībnieku izslēgs no pasākuma. 

Dalībnieki arī apliecina, ka visas trešās personas, kas tā vai citādi ir veidojušas saturu vai 
piedalījušās tā veidošanā, ir piekritušas iepriekšminētajam izmantojumam. 

Dalībnieki deklarē ne vien to, ka viņiem pieder autortiesības un blakustiesības, bet arī to, ka viņi 
sava videoklipa veidošanā ir ievērojuši visus attiecīgos tiesību aktus (par autortiesībām, tiesībām 
uz privātumu utt.) un ka viņi ir ieguvuši visas vajadzīgās tiesības un saņēmuši visas vajadzīgās 
atļaujas. Dalībniekiem jāņem vērā, ka tas var attiekties uz trešo personu darbiem (piemēram, 
arhitektūras projektiem, skulptūrām, fotogrāfijām vai preču zīmēm) vai tiesībām uz attēlu (ja 
fotogrāfijā redzamas identificējamas personas). 

Dalībnieki nedrīkst filmēt privātpersonas bez viņu atļaujas. Bērni videoklipā drīkst būt redzami 
tikai tad, ja vecāki to atļāvuši. Iesniedzot ierakstu, dalībnieks Eiropas Savienībai neatsaucami 
nodod vispasaules īpašumtiesības uz šo ierakstu un uz visām intelektuālā īpašuma tiesībām, kas 
ar šo ierakstu saistītas. Eiropas Savienība iegūst ekskluzīvas tiesības izmantot ierakstu. Šajā 
kontekstā “izmantot” nozīmē, piemēram, glabāt, arhivēt, reproducēt, rediģēt, pārveidot, izplatīt, 
izpildīt, publicēt, drukāt, attēlot, pārraidīt, darīt pieejamu, komunicēt sabiedrībai (arī sociālajos 
tīklos), radīt atvasinātus darbus, sinhronizēt, tulkot vai citādi izmantot ierakstu gan digitālā, gan 
fiziskā formātā. 

Eiropas Savienība iegūst arī tiesības atļaut ieraksta atkalizmantošanu saskaņā ar Komisijas 

2011. gada 12. decembra Lēmumu par Komisijas dokumentu atkalizmantošanu (2011/833/ES). 
Dalībniekam ir arī jāatsakās no tiesībām tikt identificētam par ieraksta autoru augstākminētajos 
izmantojuma veidos. Nosūtot ierakstu, dalībnieks garantē, ka, pamatojoties uz viņa morālajām 
tiesībām, ko paredz autortiesības, neiebildīs pret to, ka viņa vārds vai uzvārds tiek vai netiek 
minēts, kad ar ierakstu iepazīstina plašāku sabiedrību (piemēram, to publicē sociālajos tīklos). 


Piemērojamie tiesību akti 


28. 


Ja rodas domstarpības par šiem noteikumiem, tiek piemērotas Eiropas Savienības tiesības, kuras 
vajadzības gadījumā papildina Beļģijas materiālo tiesību normas. Ja kādu strīdu, domstarpības vai 
pretenziju, kas izriet no šī dokumenta priekšmeta vai ir ar to saistīta, dalībnieks un Eiropas 
Savienība nevar atrisināt izlīguma ceļā, jautājuma izskatīšanā kompetentās tiesas ir tikai un 
vienīgi Briseles tiesas. 


Datu aizsardzība 

Šo pasākumu rīko Eiropas Komisijas Komunikācijas ģenerāldirektorāta A1 nodaļa (tā ir datu 
pārzinis). 

Visus savāktos persondatus (vārdu, uzvārdu, valstspiederību, dzimšanas datumu, pasta adresi, e- 
pasta adresi, tālruņa numuru, kontus sociālajos tīklos) glabās datu pārzinis, datu apstrādātājs vai 
viņu pilnvarotie pārstāvji un izmantos tikai šai ar komunikāciju saistītajai darbībai. Šos datus 
neizpaudīs trešām personām. Datus glabās vienu gadu pēc iesniegšanas perioda beigām un pēc 
tam automātiski izdzēsīs. 

Eiropas Komisija aizsargā persondatus. Visi persondati tiek apstrādāti saskaņā ar Regulu (ES) 
2018/1725. Ar visiem persondatiem, kurus apstrādā Komunikācijas ģenerāldirektorāts vai tā 
nolīgti uzņēmumi, rīkojas pienācīgi. Dalībnieki var iepazīties ar Īpašo paziņojumu par privātumu, 
kur sniegta plašākas ziņas par persondatu apstrādi un saziņas iespējas, ko var izmantot, lai 
īstenotu paziņojumā norādītās dalībnieku tiesības. 

Ja dalībnieki vēlas pārbaudīt, kuri persondati tiek glabāti, vai vēlas tos mainīt, labot vai dzēst, vai 
arī viņiem ir jautājumi par informāciju, kas tiek apstrādāta saistībā ar šo darbību, vai par savām 
tiesībām, viņiem jāsazinās ar datu pārziņa atbalsta grupu, rakstot uz šo adresi: COMM-SOCIAL- 
MEDIA-TEAM @ec.europa.eu. 

Ja tas viņu bažas nekliedē, dalībniekiem jāsazinās ar Eiropas Datu aizsardzības uzraudzītāju 
(EDAU). Kontaktinformācija un sīkākas ziņas par datu subjekta tiesībām ir pieejama EDAU tīmekļa 


vietnē: https://edps.europa.eu/. 


Kontaktinformācija 

Ja dalībnieks vēlas atsaukt piekrišanu šiem noteikumiem, viņam jāsazinās ar Eiropas Komisijas 
Komunikācijas ģenerāldirektorāta Stratēģiskās komunikācijas nodaļu, rakstot uz šo adresi: 
COMM-SOCIAL-MEDIA-TEAMGec.europa.eu. 

Ja pirms videoklipa nosūtīšanas dalībnieks vēlas uzdot jautājumus, viņš var sazināties ar 
organizējošo nodaļu, rakstot uz šo adresi: 


COMM-SOCIAL-MEDIA-TEAMGOec.europa.eu. 


